

 Crna Gora Adresa: Bulevar revolucije br. 1

 Opština Bar Bar, Crna Gora

 tel: +382 30 301 403

 email: opstinabar@bar.me

 www.bar.me

Komisija za raspodjelu sredstava po Programu za podršku razvoja zanastva u opštini Bar

Broj: \_\_\_\_\_\_\_\_

Bar, 30.11.2021. godine

Na osnovu Odluke o usvajanju Programa za podršku razvoja zanastva u Opštini Bar (“Sl.list CG – opštinski propisi” broj 024/21) i tačke 4.6. Programa za podršku razvoja zanastva (u daljem tekstu: Program), Komisija za raspodjelu sredstava po Programu za podršku razvoja zanastva u opštini Bar (u daljem tekstu: Komisija)na sjednici, održanoj dana 30.11.2021. godine, donijela je

**ODLUKU**

**o odobravanju sredstava za podršku razvoja zanastva za 2021. godinu**

I Dodjeljuju se sredstva sledećim preduzetnicima/privrednim društvima na ime podrške za realizaciju biznis planova prijavljenih na Javnom pozivu za učešće u Programu za podršku razvoja zanastva kroz finansijsku podršku:

1. Naziv preduzetnika kojem su dodijeljena sredstva: Zlatko Čikić

 Naziv biznis plana: **Proizvodnja suvenira/upotrebnih predmeta od maslinovog drveta**

 Iznos sredstava dodijeljenih od strane Komisije: **2.000,00 eura**

 Iznos sredstava potraživanih od Opštine Bar: 2.000,00 eura

 Ukupan iznos sredstava potreban za realizaciju biznis plana: 4.444,30

 Ostali izvori finansiranja: sopstvena sredstva

1. Naziv preduzetnice kojoj su dodijeljena sredstva: Vernesa Hasanagić

Naziv biznis plana: **Unapredjenje poslovanja šivenjem proizvoda sa tradicionalnim motivima i usluge dorade sa tradicionalnim motivima**

Iznos sredstava dodijeljenih od strane Komisije: **2.000,00** eura

Iznos sredstava potraživanih od Opštine Bar: 2.000,00 eura

Ukupan iznos sredstava potreban za realizaciju biznis plana: 2.500,00 eura

Ostali izvori finansiranja: sopstvena sredstva

1. Naziv preduzetnice kojoj su dodijeljena sredstva: Violeta Inić

Naziv biznis plana: **Suveniri od školjki**

Iznos sredstava dodijeljenih od strane Komisije: **2.000,00** eura

Iznos sredstava potraživanih od Opštine Bar: 2.000,00 eura

Ukupan iznos sredstava potreban za realizaciju biznis plana: 2.000,00 eura

1. Naziv privrednog društva kojem su dodijeljena sredstva: DOO “Butik 33”

Odgovorno lice u privrednom društvu: Isidora Kostić

Naziv biznis plana: **Proizvodnja domaćih peciva**

Iznos sredstava dodijeljenih od strane Komisije: **2.000,00** eura

Iznos sredstava potraživanih od Opštine Bar: 2.000,00 eura

Ukupan iznos sredstava potreban za realizaciju biznis plana:16.500,00 eura

1. Naziv privrednog društva kojoj su dodijeljena sredstva: DOO “DKD Wash & Go”

Odgovorno lice u privrednom društvu: Ermina Kolar

Naziv biznis plana: **Pranje i hemisko čišćenje tekstilnih i krznenih proizvoda**

Iznos sredstava dodijeljenih od strane Komisije: **2.000,00** eura

Iznos sredstava potraživanih od Opštine Bar: 2.000,00 eura

Ukupan iznos sredstava potreban za realizaciju biznis plana: 3.386,83 eura

Ostali izvori finansiranja: sopstvena sredstva

II - Odluka stupa na snagu danom donošenja.

III – Odluka se dostavlja svim učesnicima Poziva, objavljuje na web sajtu Opštine Bar i preko Lokalnog javnog emitera „Radio Bar“.

**Obrazloženje**

Shodno Odluci o usvajanju Programa za podršku razvoja zanastva u Opštini Bar (“Sl.list CG – opštinski propisi” broj 024/21, u daljem tekstu: Odluka), Komisija za raspodjelu sredstava po Programu za podršku razvoja zanastva u opštini Bar (u daljem tekstu: Komisija) na sjednici održanoj dana 29.09.2021. godine donijela je Odluku o objavljivanju Javnog poziva za učešće u Programu za podršku razvoja zanastva kroz finansijsku podršku u Opštini Bar (u daljem tekstu: Poziv). Poziv je objavljen dana 29.09.2021. godine, na web sajtu Opštine Bar, kao i putem Lokalnog javnog emitera „Radio Bar” i bio je otvoren 30 dana od dana objavljivanja, odnosno do 28.10.2020. godine. Sredstva za raspodjelu po Pozivu opredijeljena su Odlukom o Budžetu Opštine Bar za 2021. godinu („Sl.list CG-opštinski propisi“, br. 044/20) u okviru organa klasifikacije 12 - Sekretarijat za privredu, ekonomska klasifikacija 418 - Subvencije, podbroj ekonomske klasifikacije 418-1-4 – Zanastvo, a u skladu sa članom 27 stav 1 tačka 6 Zakona o lokalnoj samoupravi („Sl. list CG“, br. 2/18).

Nakon isteka roka za podnošenje prijava na Poziv, Komisija je na sjednici održanoj dana 03.11.2021. godine utvrdila da je pristiglo ukupno 6 prijava i da su sve podnijete u propisanom roku. Komisija je pristupila otvaranju zapečaćenih koverti i administrativnoj provjeri u cilju utvrđivanja ispunjavanja uslova iz Poziva i utrđivanja potpunosti priložene dokumentacije, u skladu sa tačkom 4.4 Programa za podršku razvoja zanastva (u daljem tekstu:Program).

Vršeći administrativnu provjeru pristigle dokumentacije Komisija je utvrdila da 4 (četiri) pristigle prijave nijesu imale potpunu dokumentaciju i to: DOO “Seferović”, Inić Violeta, DOO “DKD Wash & Go” i Čikić Zlatko.

Nakon završetka administrativne provjere i utvrđenog nedostatka dokumentacije, Komisija je sačinila listu društava/preduzetnika koji nijesu dostavili potpunu dokumentaciju. Lista je objavljena na sajtu Opštine Bar dana 03.11.2021. godine uz poziv navedenim kandidatima da izvrše dopunu dokumentacije najkasnije u roku od pet dana od dana objavljivanja liste. Dopunu dokumentacije u zadatom roku nije izvršio sledeći podnosilac prijave: DOO “Seferović”, te iz tog razloga njegova prijava nije uzeta u razmatranje.

Na sjednici Komisije održanoj dana 30.11.2021. godine pristupilo se vrednovanju i bodovanju biznis planova od strane svakog člana Komisije pojedinačno. Na osnovu prosječne ocjene biznis planova Komisija je utvrdila sledeću rang listu:

|  |  |  |  |
| --- | --- | --- | --- |
| R.B. | PODNOSILAC PRIJAVE | NAZIV BIZNIS IDEJE | Prosječna ocjena biznis plana |
| 1 | Zlatko Čikić | Proizvodnja suvenira/upotrebnih predmeta od maslinovog drveta | 76,2 |
| 2 | Vernesa Hasanagić  | Unapredjenje poslovanja šivenjem proizvoda sa tradicionalnim motivima | 72,2 |
| 3 | Violeta Inić  | Suveniri od školjki  | 66,6 |
| 4 | DOO „Butik 33“ | Proizvodnja domaćih peciva | 49,0 |
| 5 | DOO “DKD Wash & Go” | Pranje i hemisko čišćenje tekstilnih i krznenih proizvoda | 33,0 |

Na osnovu utvrđene rang liste Komisija je donijela Odluku o odobravanju sredstava za podršku razvoja zanastva za 2021. godinu, kojom se dodjeljuju sredstva svim podnosiocima prijave koji su ispunili uslove definisane Programom i Javnim pozivom, u ukupnom iznosu od **10.000,00** eura. U skladu sa Odlukom, sredstva se dodjeljuju u svrhu subvencionisanja opravdanih troškova u iznosu ne manjem od 80% od iznosa sredstava navedenog u prijavi.

Predsjednik Opštine zaključiće Ugovor sa preduzetnicima/odgovornim licima u privrednim društvima kojima je Komisija odobrila sredstva, u roku od 15 dana od dana objavljivanja Odluke. Podnosioci prijave kojima su odobrena sredstva, a koji nemaju registrovanu djelatnost u obavezi su da svoju djelatnost registruju u neki od oblika organizovanja koje predviđa Zakon o privrednim društvima i Zakon o zanastvu kojima je pretežna djelatnost obavljanje jednostavnog ili složenog zanata, najkasnije do dana potpisivanja Ugovora.

Dinamiku realizacije podržanih biznis planova i kontrolu namjenskog korišćenja sredstava vrši Sekretarijat za privredu i Komisija, u skladu sa Programom.

Preduzetnici/privredna društva kojima su dodijeljena sredstva za biznis plan podnose Sekretarijatu za privredu i Komisiji izvještaj o realizaciji sa finansijskim izvještajima.

Na osnovu gore navedenog odlučeno je kao u izreci Odluke.

Ova odluka je konačna i stupa na snagu danom donošenja.

Odluka je objavljena na web sajtu Opštine Bar, preko Lokalnog javnog emitera „Radio Bar” i dostavljena predsjedniku Opštine, članovima Komisije, učesnicima na Pozivu i Sekretarijatu za privredu.

NAPOMENA: Zapisnici o radu Komisije, kao i pojedinačne bodovne liste biznis planova nalaze se u arhivi Sekretarijata za privredu.

 **PREDSJEDNICA KOMISIJE**

 Jelena Vučeraković

Dostavljeno:

1. Predsjedniku Opštine
2. Podnosiocima prijave
3. Članovima Komisije
4. Sekretarijatu za privredu
5. a/a